Fossum kirke

Fossum kirke er en arbeidskirke fra 1976 på Fossum/Stovner i Oslo.

Byggverket er i tegl og har 600 sitteplasser, 200 i hovedskipet og 400 i sidesalene.
Arkitekt for kirken var arkitektkontoret Anker & Hølaas og den ble oppført av Selvaagbygg. 

Kirken har frittstående klokketårn med 12 klokker fra Olsen Nauen Klokkestøperi.
 
Innvendig er kirken smykket ut i alterpartiet av Zedenka Rusova, utsmykkingen var
ferdig til innvielsen. Senere har det kommet til 12 bilder med motiver fra Jesu liv
utført av Ewa Calber Westelius.

Prekestol og døpefont er begge i tre og fra innvielsesåret.

Da kirken sto ferdig hadde den et orgel fra J. H. Jørgensens orgelfabrikk. Dette ble skiftet ut med nytt fra Ryde & Berg Orgelbyggeri i 1991.

Litteratur 
 
 Oslo byleksikon

Eksterne lenker 
 
 

Kirker i Oslo
Kirker i Østre Aker prosti
Bydel Stovner
Kulturminner i bydel Stovner
Norske kirker fra 1976